
ДО
ОБЩИНСКИ СЪВЕТ
ГР. БУРГАС

Д  О  К  Л  А  Д  Н  А    З  А  П  И  С  К  А

ОТ ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС

ОТНОСНО: Продажба на неурегулиран поземлен имот – частна общинска собственост, находящи се в местност „Мочурът“, землище кв. Банево, гр. Бургас, чрез провеждане на публичен търг с тайно наддаване.


УВАЖАЕМИ ОБЩИНСКИ СЪВЕТНИЦИ,

Община Бургас е собственик на поземлен имот с идентификатор 07079.13.1935 по КККР на гр. Бургас, местност „Мочурът“, с площ 198 кв. метра, трайно предназначение на територията: Земеделска, начин на трайно ползване: За земеделски труд и отдих, при граници: 07079.13.1934, 07079.13.1937, 07079.13.636 и 07079.13.641, съответстващ на поземлен имот № 507772 по КВС на землище кв. Банево, гр. Бургас. За имота е съставен Акт № 8576/10.11.2016 г. за частна общинска собственост.
Местност „Мочура“ е територия по §4 от ПЗР на ЗСПЗЗ, в която до 1991 г. са учредявани права на ползване на граждани по силата на актове на Президиума на Народното събрание, на Държавния съвет и на Министерския съвет. 
С влизане в сила на Закона за собствеността и ползването на земеделските земи е прекратено правото на ползване върху земеделски земи, предоставено на граждани по силата на цитираните актове. С разпоредбите на § 4а и § 4б от ПЗР на ЗСПЗЗ е дадена възможност на бившите ползватели при спазване на определени предпоставки да придобият собствеността върху имотите, предоставени им за ползване.
По отношение на ПИ с идентификатор 07079.13.1935 не е налице трансформирано право на ползване в право на собственост, от страна на ползвател. 
	За Община Бургас е целесъобразно да извърши продажба на цитирания поземлен имот по пазарна цена, чрез провеждане на публичен търг по реда на Наредбата за придобиване, управление и разпореждане с общински имоти и вещи, приета от Общински съвет – Бургас.
Имотът не е включен в годишната Програма за управление и разпореждане с общинската собственост на Община Бургас за 2020 г., приета по т.4 от дневния ред на проведеното на 28.01.2020 г. заседание на Общински съвет – Бургас (Протокол № 6).
Според изготвената експертна оценка от правоспособен независим оценител, вписан в Регистъра на независимите оценители в България, съгласно изискванията на чл.41, ал.2, във връзка с чл.22, ал.3 от Закона за общинската собственост, пазарната оценка за поземлен имот с идентификатор 07079.13.1935 по КККР на гр. Бургас, с площ 198 кв. метра, е в размер на 7 180 (седем хиляди сто и осемдесет) лева, като данъчната оценка е в размер на 5,00 лв.
Предвид изложеното, на основание правомощията ми по чл.64, ал.1 от Правилника за организацията и дейността на общинския съвет и взаимодействието му с общинската администрация на Община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 35, ал. 1 от Закона за общинската собственост, във връзка с чл. 37, ал. 1 и ал. 2 от Наредбата за придобиване, управление и разпореждане с общински имоти и вещи, приета от Общински съвет – Бургас, да вземе следното

Р  Е  Ш  Е  Н  И  Я:

1. Да се допълни Годишната програма за управление и разпореждане с общинска собственост за 2020 г., приета по т. 4 на проведеното на 28.01.2020 г. заседание на Общински съвет-Бургас с Протокол № 6, в частта на раздел І - „Продажба на общински имоти чрез провеждане на публично оповестен търг/конкурс” с поземлен имот с идентификатор 07079.13.1935 по КККР на гр. Бургас, местност „Мочурът“ с площ 198 кв. метра. актуван с Акт № 8576/10.11.2016 г. за частна общинска собственост.
2. Да се извърши продажбата на неурегулиран поземлен имот, частна общинска собственост, чрез провеждане на публичен търг с тайно наддаване по реда на Наредбата за придобиване, управление и разпореждане с общински имоти и вещи, приета от Общински съвет- Бургас, представляващ поземлен имот с идентификатор 07079.13.1935 по КККР на гр. Бургас, местност „Мочурът“, с площ 198 кв. метра, съответстващ на поземлен имот № 507772 по КВС на землище кв. Банево, гр. Бургас, при граници по КК: 07079.13.1934, 07079.13.1937, 07079.13.636 и 07079.13.641, актуван с Акт № 8576/ 10.11.2016 г. за частна общинска собственост, с начална тръжна цена в размер на 7 180 (седем хиляди сто и осемдесет)  лева;
Приложение: 1. Акт № 8576/10.11.2016 г. за ЧОС; 
        2. Скица № 15-1022982/02.11.2020 г.; 
        3. Експертна оценка на лицензиран оценител; 
        4. Удостоверение за данъчна оценка;

